Ossington

Ossington (Tettsted) [Spøkelsesby]
Befolkning: 0 [Opprinnelig 74 (mennesker 96%, halvinger 2%, halv-alver 2%)]. Regjering: Ingen [Opprinnelig Indirekte Demokrati - Borgermester Murdows]. Religioner: Ingen [Opprinnelig guder som hadde med naturen, avlinger og familier å gjøre]. Innretning: Ingen [Opprinnelig Nøytral].

Ossington var tidligere et rolig tettsted ved den nordlige delen av Gammelskogen. Her hadde mennesker bygget hus i og rundt en eldgammel steinsetting av druidisk herkomst som så ut til å holde skogen tilbake. En diger steinsettingen av bautasteiner omringer tettstedet, med en mindre steinsetting til, tretti meter innenfor. Mellom den første og andre steinsirkelen var det tydelige tegn på gårdsbruk, og bebyggelsen bodde innenfor den innerste steinsirkelen. I sentrum av tettstedet sto et høyreist tårn, samt bygningen hvor borgermesteren bodde. Bautasteinene er innrisset med eldgammel skrift som få kan tyde. Et lite stykke nord-øst for byen finnes en diger gravhaug hvor en mektig hærfører fra gammelt av ble gravlagt. Lokalbefolkningen respekterte denne gravhaugen, men nylig ble den hjemsøkt.

Gammelskogen ligger rett før bygrensen i sør, hvor det finnes et enkelt kapell i stein. Kapellet er bygget på en liten gravplass og er dedikert til alle de store gudene, både gode og onde.

I dag
Byen er forlatt og helt tom. Det finnes tydelige tegn på stid, magi og massedrap som har forekommet i Ossinton det siste året. Alviske piler og nedbrendte bygninger kan fortsatt finnes på stedet. Krigslauget har vært på stedet for å undersøke det. Lauget begravde den myrdete befolkningen i massegraver ved det lokale kapellet. Menneskelige knokkelrester ble funnet i noen av husene. Det anbefales ikke å flytte til stedet før ondskapen rundt stedet er lagt til ro.

Det går rykter om at sinte vill-alver og spøkelser som herjer i og rundt Ossington. Demoner skal tidligere ha korruptert skogen og landsbyboerne. Ryktet forteller også om en sort spøkelses-ridder som angriper gjennomreisende langs veien til byen. Ingen har våget å slå seg til ro i spøkelsesbyen før uroen er lagt til hvile.